**RUKOMETNI SAVEZ BOSNE I HERCEGOVINE**

PRAVILNIK O REGISTRACIJI,STATUSU I TRANSFERU IGRAČA

|  |  |  |  |  |  |
| --- | --- | --- | --- | --- | --- |
| ***Sadržaj*** | | | | | |
| **I.** | OSNOVNE ODREDBE | | | | Strana 3 |
| Od člana | | 1 | Do člana | 4 | |
| **II.** | REGISTRACIJA KLUBA | | | | Strana 3 |
| Od člana | | 5 | Do člana | 14 | |
| **III.** | STATUS IGRAČA | | | | Strana 5 |
| član | | 15 |  | | |
| **IV.** | IGRAČI BEZ UGOVORA | | | | Strana 5 |
| Od člana | | 16 | Do člana | 24 | |
| **V.** | IGRAČI SA UGOVOROM | | | | Strana 6 |
| Od člana | | 25 | Do člana | 26 | |
| **VI.** | UGOVORI | | | | Strana 6 |
| Od člana | | 27 | Do člana | 32 | |
| **VI – I.** | UGOVOR O USAVRŠAVANJU I STIPENDIRANJU | | | | Strana 6 |
| Od člana | | 33 | Do člana | 36 | |
| **VI – II.** | AMATERSKI UGOVOR | | | | Strana 7 |
| Od člana | | 37 | Do člana | 42 | |
| **VI – III.** | UGOVOR O PROFESIONALNOM IGRANJU | | | | Strana 8 |
| Od člana | | 43 | Do člana | 48 | |
| **VII.** | UPISIVANJE UGOVORA I SPOROVA | | | | Strana 8 |
| Od člana | | 49 | Do člana | 54 | |
| **VIII.** | REGISTAR IGRAČA | | | | Strana 9 |
| Od člana | | 55 | Do člana | 68 | |
| **IX.** | PRELAZAK IGRAČA | | | | Strana 10 |
| Od člana | | 69 | Do člana | 76 | |
| **X.** | USTUPANJE – POZAJMICA PRIPADNIKA KLUBA ( O – 9 ) | | | | Strana 12 |
| Od člana | | 77 | Do člana | 81 | |
| **XI.** | USTUPANJE – DVOJNA REGISTRACIJA ( O – 9 ) | | | | Strana 13 |
| Od člana | | 82 | Do člana | 88 | |
| **XII.** | IGRANJE STRANIH DRŽAVLJANA | | | | Strana 14 |
| Od člana | | 89 | Do člana | 94 | |
| **XIII.** | ZAŠTITNA PRAVA | | | | Strana 14 |
| Od člana | | 95 | Do člana | 98 | |
| **XIV.** | VOĐENJE REGISTRA | | | | Strana 15 |
| Od člana | | 99 | Do člana | 102 | |
| **XV.** | NADOKNADE | | | | Strana 15 |
| Od člana | | 103 |  | | |
| **XVI.** | ODREDBE O VISINI NADOKNADA | | | | Strana 17 |
| Od člana | | 104 | Do člana | 109 | |
|  |  | | | |  |
|  | |  |  |  | |
| **XVII.** | ZAVRŠNE ODREDBE | | | | Strana 17 |
| Od člana | | 110 | Do člana | 114 | |

U skladu sa članom \_\_ Statuta Rukometnog saveza Bosne i Hercegovine, Upravni odbor Rukometnog saveza Bosne i Hercegovine na svojoj sjednici održanoj dana \_\_\_\_\_\_.2021. godine usvojio je:

REGISTRACIONI PRAVILNIK – PRAVILNIK O TRANSFERU IGRAČA

Rukometni savez Bosne i Hercegovine uređuje svoje interne procedure o transferu igrača – ica kroz ovaj Pravilnik.

Registracioni pravilnik ili Pravilnik o transferu igrača – ica je komplementaran (nije u kontradiktornosti) Pravilniku o transferu igrača EHF-a i IHF-a.

Transferom igrača – ica smatra se prelazak igrača iz kluba u klub u okviru nacionalnog saveza BiH i prelaska igrača iz nacionalnog saveza BiH u drugi nacionalni savez član EHF-a ili IHF-a.

Svi međunarodni transferi igrača – ica moraju da budu predmet odobrenja nacionalnog saveza, EHF-a ili IHF-a.

1. ***OSNOVNE ODREDBE***

***Član 1.***

Ovim pravilnikom se uređuju,

* Pravila i postupci upisivanja klubova,
* Pravila i upisivanja pripadnika klubova članica i drugih pojedinaca,
* Pravila prelaska igrača i igračica pripadnika iz kluba u klub unutar Saveza,
* Pravila prelaska stranih državljana u klubove Saveza,
* Pravila pripadnika klubova Saveza u inostranstu i
* Pravila o plačanju taksi.

***Član 2.***

Rukometni klubovi i njihovi igrači – ice moraju biti prijavljeni u registar igrača – ica pri kantonalnim,regionalnim i entitetskim rukometnim savezima Rukometni savez Federacije Bosne i Hercegovine i Rukometni savez Republike Srpske i Rukometnom savezu

Bosne i Hercegovine.

***Član 3.***

Rukometni klub i igrače – ice registruje Komisija za transfer i status igrača RS BiH i entitetske Registracione komisije

Registar klubova i igrača – ica vodi Komisija za transfer i status igrača RS BiH i kancelarija RS BiH uz potvrdu o registraciji u entitetskim savezima.

Registracija klubova i igrača – ica se vrši na osnovu originalnih materijala.

Registracija klubova i igrača – ica moraju biti vođeni po načelu javnosti i istinitosti podataka i dostupan svim članicama RS BiH u skladu sa zaštitom osobnih podataka.

***Član 4.***

Od registracije kluba i igrača – ica se naplačuju takse.

Taksa za registraciju kluba i igrača – ica se plača na račun Rukometno saveza Bosne i Hercegovine.

Taksa za registraciju kluba iznosi **100,00 KM**.

Takse za registraciju igrača – ica iznose:

* Za igrače – ice do 14 ( četrnaeste ) godine koji se prvi put registruju besplatno,
* Za igrača – ice preko 14 ( četrnaeste ) godine koji se prvi put registruju **10,00KM**,
* Za igrače – ice koji prelaze iz kluba u klub a NISU IGRAČI – ICE pod ugovorom iznosi 50**,00KM**,
* Za igrače koji prelaze iz kluba u klub a IGRAČI – ICE su pod ugovorom iznosi 100**,00KM**,
* Licenca za igrače – ice iznosi 1**0,00 KM**

Takse za registraciju su namjenjene za pokrivanje troškova registracije, Komisija za transfer i status igrača RS BiH, kao i drugih troškva u Savezu za registracije.

1. ***REGISTRACIJA KLUBOVA***

***Član 5.***

Rukometni klubovi sa područija Bosne i Hercegovine upisuje u registar klubova Saveza na osnovu podnešenog pismenog zahtjeva Kluba.

U Registar Saveza može se registrovati klub koji je osnovan na osnovu odredaba Zakona Bosne i Hercegovine,Republike Srpske I Federacije BiH.

Za registraciju kluba potrebno je dostaviti sljedeće podatke:

* Podnijeti zahtjeva
* Podnijeti kopiju rješenja o registraciji kod nadležnog organa,
* Podnijeti uplatu takse iz člana 4. za registraciju kluba.
* Dostaviti potvrdu o registraciji u entitetskom savezu

***Član 6.***

Savez mora u roku od **petnaest ( 15 ) dana**, računajući od dana prijama dokumentacije iz člana 5., upisati klub u registar Saveza, i o tome izdati pisanu odluku.

U slučaju određenih manjkavosti ili ne ispunjavanja propisanih uslova, Savez ima pravo vremenski rok iz stava 1. ovog člana, produžiti do kompletiranja dokumentacije, o čemu podnositelj zahtjeva mora biti pisano obaviješten.

Ako podnositelj zahtjeva za upis u registar Saveza ne otkloni nedostatke iz stava 2. ovog člana u propisanom vremenskom roku, smatrat će se da zahtjev nije niti ni podnešen, a podnositelj gubi pravo na povrat upisne takse.

***Član 7.***

Dva ili više klubova, ne mogu se udružiti u jedan ili više klubova, koji se takmiče u istom ili različitom stepenu takmičenja, tokom takmičarske. sezone

***Član 8.***

Klub je obavezan o svim promjenama iz zahtjeva za upis u registar Saveza, pismeno izvijestiti Savez u roku **od deset ( 10 ) dana**, računajući od dana stupanja promjena na snagu iz člana 5. ovog Pravilnika.

***Član9.***  
 Za ispravnost i tačnost dokumentacije iz člana 5., Klub je materijalno i krivično odgovoran.

***Član 10.***

Svaki se upis u Registar rukometnih klubova Saveza ovjerava pečatom Saveza.

***Član 11.***

Klub se briše iz članstva Saveza u sljedećim slučajevima:

* istupanjem iz Saveza uz pismeni zahtjev,
* prestankom rada
* Istupanjem iz sistema takmičenja koje je u nadležnosti RS BIH samo inicijativno bez obrazloženja svog razloga istupanja i prelaska u takmičenja u nadležnosti RSF BIH i RS Republike Srske
* zabranom rada i djelovanja.

***Član 12.***

Obaveza je kluba, da jedan put godišnje, obnovi članarinu **za svoje pripadnike**,ako se klub takmiči u takmičenjima koje organizuje RSBIH.

Prilikom obnove članarina iz stava 1. ovog članka klub uplaćuje godišnju članarinu, čiji iznos propisuje ovaj Pravilnik.

Ovjeru članarine iz stava 1. ovog člana vrši Kancelarija Saveza. Svi članovi obavezni su izmirivati svoje članarine. Članarine se izmiruju kao do **15.02. tekuće godine**. Iznos članarina je:

* Za trenere **po propisima kako je predvidio pravilnik o sprovođenju RINCK**,
* Za ostala službena lica **10,00 KM**,
* Za igrače – ice **10,00 KM** i
* Članarina kluba **100,00 KM**.

Klub koji ne izmiri članarine za tekuću kalendrsku godinu se suspenduje do izmirenja obaveze,za šta je zadužena Komisija za status I transfer igrača.

***Član 13.***

Klub na osnovu evidencije iz predhodne kalendarske godine dobiva (spisak svojih članova) račun za plačanje članarine. Na osnovu popratnog akta klub je obavezan da dostavi imena članova koji se brišu iz evidencije kluba. Ako klub poslije izvjesnog vremena želi da ponovu upiše u svoje članstvo bivše članove mora dostaviti odgovarajuću dokumentaciju kao da prvi put registruje člana, sa pravom nastupa prvog dana po punovažnosti registracije.

***Član 14.***

Igrači koje je klub brisao iz svoje evidencije shodno članu 13. mogu se ponovo registrovati za bilo koji drugi klub samo u prelaznom roku bezuslovno, bez ispisnice ( **Obrazac broj 3** ).

***Član 14 a.***

Ako klub ili igrač dostave RS BiH ili nekoj od komisija netačne ili lažne podatke, isključivo oni podliježu disciplinskoj i svakoj drugoj odgovornosti.

1. ***STATUS IGRAČA – ICA***

***Član 15.***

Po statusu igrači – ice se dijele na:

* Igrači – ce amatere BEZ UGOVORA i
* Igrači – ce profesinalce

SA UGOVOROM

Status igrača-ice sa ugovorom se određuje na osnovu ugovora između igrača i kluba ili odluke Komisije za status I transfer igrača.

1. ***IGRAČI – ICE BEZ UGOVORA***

***Član 16.***

Igrači-ice koji nemaju pismeni ugovor između njega/njih i njegovog kluba i kojima nije plaćena naknada preko i više od uobičajnih troškova za učešće u igri, smatraju se igračem-icama bez ugovora.

***Član 17.***

Uobičajni troškovi, koji mogu biti nadoknađeni svim igračima-icama, a koji ne utiču na njihov status igrača – ica bez ugovora, odnose se na putne toškova i troškova smještaja u vezi sa utakmicama, sportsku odjeću, osiguranje i troškove treniranja.

Finansijski prihodi koji nisu povezani sa uobičajnim troškovima u principu se smatraju nagradom za igračeve usluge kao rukometaša – ica.

***Član 18.***

Igrači-ice bez ugovora su igrači koji nemaju pismeni ugovor sa svojim klubovima i ne primaju za igranje rukometa ili materijalne novčane naknade, osim troškova putovanja, hrane i smještaja u takmičenjima, sportske opreme, kao i zdravstveno i osiguranje od nezgode za nesreće uzrokovane igranjem rukometa.

***Član 19.***

U skladu sa članom 15 ovog Pravilnika su registrovani igrači-ice sa BH državljanstvom ili državljani država članica EU i drugih državljana koji imaju pravo boravka u Bosni i Hercegovini ili lica bez državljanstva koji imaju pravo boravka u Bosni i Hercegovini i evidentirani u bazi podataka RS BIH.

1. ***IGRAČI – ICE SA UGOVOROM***

***Član 20.***

Svaki igrač-ica koji/a prima uplate iznad nakanada troškova iz člana 17., je igrač-ica pod ugovorom. U tom slučaju obavezno se sklapa pisani ugovor kojim se uređuju prava i obaveze ugovornih strana. Klub koji isplaćuje igraču-ici primanja veća od uobičajenih obavezan je ponuditi igraču ugovor na potpis,u slučaju da igrač-ica to odbije,RS BiH će smatrati da je igrač -ica pod ugovorom.

***Član 21.***

Isključiva obaveza klubova je da prijaviti igrače-ice koje ima pod ugovorom Rukometnom savezu BiH, i to putem obrasca broj 4 koji ovjerava klub. Igrači-ice koji nisu prijavljeni savezu putem obrasca broj 4. smatrat će se igračima-icama bez ugovora.

RS BIH je dužan do 31.12. svake godine sastaviti centralni upisnik igrača-ica pod ugovorom.

RS BIH je dužan ažurirati centralni upisnik igrača-ica pod ugovorom do 28.02 svake godine. RS BiH evidentira igrače-ice pod ugovorom i dostavlja cjelovit popis EHF i IHF-u do 31.03.svake godine.

***Član 22.***

EHF , IHF ili nadležni kontinentalna federacija, ima pravo sama odrediti status igrača-ica, a zahtjev za to može uputit RS BIH, igrač-ica ili klub.

***Član 23.***

Igrač-ica bez ugovora koji/a sklopi ugovor tokom sezone, klub je dužan prijaviti RS BiH u roku od 7 dana od dana potpisa ugovora.

***Član 24.***

Profesionalni igrači-ice su igrači-ice, koji/e za igranje od kluba dobivaju ugovorom dogovorenu platu ili drugu nadoknadu ( stipendiju, ugovor o dodatnoj djelatnosti ili profesionalni ugovor ). Status igrača-ice se određuje po stvarnom postojanju ugovora ili obavještenju kluba da je igrač odbio potpisati ugovor a ima primanja veća od uobičajenih.

**VI. *UGOVORI***

**Član 25.**

Klub i igrač-ica mlađi od 16 godina ( šesnaest) godina života mogu zaključiti Ugovor o stipendiranju na vremenski period koji ističe u prelaznom roku takmičarske sezone u kojoj igrač-ica navršava 16 ( šesnaest ) godina života.

Pravo potpisa prvog ugovora sa igračem-icom koji/a napuni 16 godina, ima klub za koji je igrač-ica prvi put registrovan (u dajem tekstu: Matični klub). Matični klub koji želi da zaključi ugovor o međusobnim pravima i obavezama sa igračem koji je napunio 16 ( šesnaest ) godina života, dužan je da mu ponudi zaključivanje tog Ugovora najkasnije u roku od 15 ( petnaest ) dana od dana kada je igrač napunio 16 ( sesnaest ) godina života..

Uz ponudu za zaključivanje prvog ugovora o međusobnim pravima i obavezama, koji mora biti u skladu sa odredbama ovog Pravilnika, klub je dužan da igraču-ici dostavi i pisane primjerke Ugovora čije zaključenje se nudi, potpisane od strane lica ovlaštenog za zastupanje kluba i ovjerene pečatom kluba, kao i pisano upozorenje o posljedicama odbijanja zaključenja Ugovora.

U slučaju da igrač sa navršenih 16 ( šesnaest ) godina života odbije da zaključi ponuđeni prvi ugovor o međusobnim pravima i obavezama sa klubom, klub može u roku od 8 ( osam ) dana od dana odbijanja ponude, a najkasnije u roku od 15( petnaest ) dana od dana dostavljanja ponude za zaključenje Ugovora, ponuđeni Ugovor deponovati kod Komisije za transfer i status igrača RS BiH. U tom slučaju Matični klub stiče pravo na nadoknadu za prelazak igrača u drugi klub i to iznosu pune naknade za edukaciju koja je određena od strane EHF-a u trajanju od tri sezone.

U suprotnom smatrati će se da igraču-ici nije ponuđeno zaključivanje ugovora o međusobnim pravima i obavezama i da je igrač-ica stekao status slobodnog igrača ,pa se može registrovati za drugi klub, bez prava Matičnog kluba na nadoknadu za prelazak tog igrača u drugi klub.

**Član 26.**

Ugovor o stipendiranju i sportskom usavršavanju mora sadržavati sljedeća prava igrača/ice:

1. Sva prava koji proizilaze iz članstva u klubu.

2. Da bude upoznat sa svim opštim aktima kluba ( Pravilnici, Odluke i sl. )

3. Pravo na novčanu naknadu u minimalnom iznosu od 200KM mjesečno za igrače-ice Premijer lige BiH i minimalno 100 KM mjesečno za igrače-ice nižih rangova takmičenja.

4. Da bude osiguran protiv povreda, profesionalnih oboljenja, bolesti i smrti.

5. Neophodne uslove za sportsko usavršavanje.

6. Zdravstvenu zaštitu, medicinsku njegu i pokriće svih troškova liječenja i rehabilitacije uslijed povreda koje su nastale kao posljedica izvršavanja obaveza iz Ugovora, osim onih koje su pokrivene obaveznim zdravstvenim osiguranjem koje igrač ima.

7.Da ostvaruje svoja prava u okviru rukometne organizacije.

Prvi ugovor mora sadržavati slijedeće obaveze igrača/ice:

1. Da izvršava sve obaveze koje proizilaze iz članstva u klubu.

2. Da u svemu postupa u skladu sa opštim aktima kluba i RSBiH.

3. Da izvršava naloge trenera i drugih stručnih lica u klubu.

4. Da se savjesno zalaže za ostvarivanje uspjeha i rezultata kluba.

5. Da se uredno odaziva na poziv za nastup u reprezentativnim selekcijama.

6. Da vodi uredan sportski život, ne koristi alkohol, drogu, doping sredstva i sl.

7. Da se najmanje dva puta godišnje podvrgne ljekarskim pregledima radi utvrđivanja sposobnosti za bavljenje sportom.

8. Da se na poziv kluba podvrgne kontroli medicinskih organa kluba, Saveza i drugih nadležnih organa i ustanova radi utvrđivanja da li koristi sredstva za doping, drogu i sl.

9. Da se pridržava svih uputstava ljekara u pogledu potrebnog liječenja od povreda i drugih bolesti. 10. Da učestvuje u svim marketinškim i sličnim aktivnostima kluba.

11. Da čuva ugled i sve druge interese kluba.

12. Da čuva kao poslovnu i sportsku tajnu sve podatke koje klub odredi kao takve svojim opštim aktima.

Ugovorom o međusobnim pravima i obavezama klub i igrač mogu ugovoriti i druga prava i obaveze

***Član 27.***

Službenici organa RS BiH, smiju potpisane ugovore o međusobnim pravima i obavezama igrača-ica i kluba upotrebljavati isključivo za potrebe registracija/trensfer postupaka i moraju čuvati podatke iz ugovora kao poslovnu tajnost. Kršitelj dužnosti čuvanja poslovne tajnosti odgovara disciplinski po pravilima RS BiH, materijalno i zakonski.

Potpis dva ugovora za isto razdoblje se sankcioniše u skladu sa Disciplinskim pravilnikom RSBiH.

**Član 28.**

U ugovoru o međusobnim pravima i obavezama između igrača-ica i kluba moraju biti obavezno sljedeće odredbe:

* datum potpisa ugovora,
* vrijeme trajanja ugovora,
* prava i obaveze ugovornih stranaka.

Ugovor prestaje da važi:

1. Istekom vremena na koje je zaključen.

2. Sporazumnim raskidom.

3. Ako uslijed disciplinskog prekršaja igrača ili kluba istima budu izrečene kazne koje faktički onemogućavaju daljnji ostanak Ugovora na snazi.

4. Raskidom od strane nadležnog organa u slučajevima i u postupku predviđenim odredbama ovog Pravilnika.

5. Ukoliko se klub nije prijavio za takmičenje ni u jednom stepenu takmičenja predviđenim kalendarom takmičenja Rukometnog saveza BiH

6.Ukoliko je klub odustao od takmičenja u nacionalnom ili entiteskom prvenstvu za koje je bio prijavljen

***Član 29.***

**Obrasca broj 4**. je sastavni dio Ugovora. **Obrazac broj 4**. mora biti ispunjen u potpunosti od kluba i samo takav će Komisija za status I transfer igrača uzeti u razmatranje kao važeći I deponovati u RS BiH.

***Član 30.***

**Obrazac broj 4**. i **Ugovor koji nije ovjeren** (pečaćen) od strane Komisije za transfer i status igrača ili Stručni saradnik RS BiH i nije upisan u registar ugovora, smatraju se nevažećim. Ovjeren (pečaćen) primjerak ugovora deponuje se u RS BiH I samo taj je važeći u slučaju spora igrača-ice i kluba.

**VI - *I. UGOVOR O SPORTSKOM USAVRŠAVANJU I STIPENDIRANJU***

***Član 31.***

Klubovi i za njih registrovani igrači-ice mlađi od 18 godina života te igrači-ice koji se redovno školuju, mogu zaključiti ugovor o sportskom usavrsavanju i stipendiranju igrača-ica.

Ugovor s igračem-icom mlađim od 18 godina života obavezno supotpisuje jedan od roditelja ili staratelj. U protivnom se takav ugovor smatra nevažećim.

**Uz ugovor se obavezno dostavlja dokaz o redovnom školovanju (srednja škola, visoka škola, fakultet…)**

***Član 32.***

Ugovor o sportskom usavrsavanju i stipendiranju mora da sadrži:

• Odredbe o obavezama kluba u pogledu stanovanja, ishrane, školovanja, mjesnog prevoza, stipendije, nagrada i naknada.

• Obaveze o odredbama - obavezama igrača-ice u pogledu treninga, nastupa za klub i redovnog školovanja.

• Odredbe o dužini trajanja ugovora.

***Član 33.***

Ugovor o sportskom usavršavanju i stipendiranju igrača-ica zaključuje se s rokom važnosti do isteka kalendarske godine u kojoj igrač navršava 18 godina zivota. Izuzetak su igrači koji se redovno školuju, te ugovor zaključuju sa rokom važnosti do završetka ili prekida školovanja.

Ugovor o sportskom usavršavanju i stipendiranju igrača-ica prestaje vrijediti i prije isteka kalendarske godine u kojoj igrač-ica navrši 18 godina života ako zakljući s klubom ugovor o profesionalnom igranju rukometa.

***Član 34.***

Igrač-ica može zaključiti ugovor samo sa jednim klubom. Protiv igrača-ice koji zaključi Ugovor o sportskom usavrsavanju i stipendiranju s dva ili više klubova, pokrenut će se disciplinski postupak.

Komisija za transfer i status igrača RS BiH registrovat će samo onaj ugovor koji je ranije zaključen i dostavljen u RS BIH I uveden u upisnik.

**VI - *II. AMATERSKI UGOVOR – UGOVOR O DODATNOJ DJELATNOSTI***

***Član 35.***

Klubovi i za njih registrovani igrači-ice, koji osim igranja rukometa, rade i neku drugu djelatnost, mogu međusobno zaključiti ugovor o igranju kao dodatnoj djelatnosti.

***Član 36.***

Ugovor o igranju kao dodatnoj djelatnosti – amaterski ugovor, ne mogu zaključiti igrači-ice koji nisu navršili 18 godina života.

***Član 37.***

Ugovor o dodatnoj djelatnosti – amaterski ugovor , koji igrač-ica prvi put zaključuje s matičnim klubom, ne može biti na kraće vrijeme od 6 mjeseci niti duže od 3 godine.

***Član 38.***

Ovaj vid Ugovora može se sporazumno raskinuti i prije isteka roka na koji je zaključen s matičnim klubom, u korist sklapanja Ugovora o profesionalnom igranju između igrača-ica i istog kluba.

***Član 39.***

Ugovor o igranju kao dodatnoj djelatnosti – amaterski ugovor, sadrži, sljedeće:

•Odredbe o trajanju ugovora.

•Odredbe o obavezama Kluba u pogledu stanovanja, ishrane, školovanja, prevoza, sportskog dodatka, nagrada i naknada.

•Odredbe o igračevoj obavezi prema treningu i utakmicama.

***Član 40.***

Igrač-ica može zaključiti ugovor samo s jednim klubom.

Komisija za transfer i status igrača RS BiH registrovat će samo onaj ugovor (koji smatra) koji je ranije zaključen i dostavljen u upisnik ugovora RS BIH.

Protiv igrača koji zaključi ugovor o igranju kao dodatnoj djelatnosti sa dva ili više klubova, pokrenut će se disciplinski postupak.

**VI - *III. UGOVOR O PROFESIONALNOM IGRANJU***

***Član 41.***

Klubovi i za njih upisani igrači-ice su slobodni za zaključenje Sporazuma / Ugovora o profesionalnom igranju, kojim se određuju sva međusobna prava i obaveze između igrača-ica i kluba.

***Član 42.***

Sporazum / Ugovor o profesionalnom igranju ne mogu zaključiti igrači-ice koji nisu navršili 18 godina života.

**Član 43.**

Sporazum / Ugovor o profesionalnom igranju, koji igrač-ica prvi put zaključuje s matičnim klubom, ne može biti na kraći period od 3 godine ni na duži period od 5 godina.

Nadoknada za igranje profesionalnog igrača u minimalnom iznosu ne može biti manja od 75% visine prosječnog ličnog dohodka u Bosni I Hercegovini.

***Član 44.***

Sporazum / Ugovor o profesionalnom igranju, sadrži, sljedeće:

• Odredbe o obvezama Kluba u pogledu stanovanja, ishrane, prevoza, sportskog dodatka, nagrada i naknada.

• Odredbe o obvezama igrača-ica u pogledu treninga i nastupa za Klub.

• Odredbe o načinu uplate zdravstvenog, penzionog i invalidskog osiguranja za igrača-icu.

• Odredbe o načinu i visini uplate za osiguranje igrača od sportske povrede.

• Odredbe o trajanju Sporazuma / Ugovora i o uslovima prestanka i važenja Sporazuma / Ugovora.

• Odredbe o odšteti za prelazak u drugi Klub, domaći ili inostrani u vrijeme trajanja Ugovora - raskid Ugovora.

• Odredbe čije kršenje odnosno nepridržavanje ima za posljedicu raskid Ugovora.

• Odredbe o novčanim uslovima.

***Član 45.***

Ugovor o profesionalnom igranju igrač-ica može zaključiti samo sa jednim Klubom.

U slučaju da igrač za vrijeme trajanja ugovora potpiše ugovor sa drugim klubom,klub koji prima igrača dužan je platiti obeštećenje po odluci organa kluba iz kojeg uzima igrača.

Protiv igrača-ice koji-a zakljući Sporazum / Ugovor o profesionalnom igranju sa drugim ili više klubova, RS BiH će takvog igrača suspendovati te pokrenuti disciplinski pistupak a klub koji je prvi dostavio ugovor ima pravo na obeštećenje od drugog kluba.

***Član 46.***

Ako je Sporazum / Ugovor raskinut odlukom nadležnog organa na štetu kluba, odštete (za klub) se ne mogu potraživati pod uslovom da se ugovor raskinuo u toku njegovog trajanja.

***VII. UPISIVANJE UGOVORA I SPOROVI***

***Član 47.***

Ugovore upisuje i ovjerava Komisija za transfer i status igrača RS BiH RS (ili Stručni saradnik koji je dodijeljen komisiji)

Način upisa i ovjera propisuje Komisija za transfer i status igrača RS BiH.

***Član 48.***

Potpuna ovjera, te ispravnost ugovora je putem Obrasca broj 4. koji je sastavni dio Ugovora.

Obrazac broj 4. mora biti ispunjen u potpunosti i samo takav će Komisija za transfer i status igrača RS BiH uzeti u razmatranje kao važeći. **Jedan primjerak ovjerenog ugovora od strane** Komisije za transfer i status igrača RS BiH **se deponuje u RS BIH.**

**Obrazac broj 4. nema snagu valjanosti bez Ugovora.**

***Član 49.***

Obrasci koji nisu ovjereni od strane Komisija za transfer i status igrača RS BiH i nisu upisani u registar, smatraju se ne važećim.

***Član 50.***

Strane potpisnice Ugovora, klub i igrač-ica, imaju pravo zatražiti raskid ugovora od nadležnog organa, ako su mišljenja da jedna od strana - potpisnica ugovora ne poštuje odredbe ugovora.

Igrač-ica ili klub koji zatraži raskid ugovora mora priloziti:

-zahtjev za raskid ugovora s jasnim razlozima raskida ugovora,

- Ovjerenu kopiju ugovora koji je ovjeren pečatom RS BiH (pečatom Registracione komisije),

-potvrdu o uplaćenoj taksi od 300,00 KM na račun RS BIH.

Ako je ugovor raskinut odlukom Komisija za transfer i status igrača RS BiH ili Arbitražne komisije RS BiH na štetu kluba, klub obeštećenje ne može potraživati.

***Član 51.***

O zahtjevu za raskid ugovora Komisija za transfer i status igrača-ica RS BiH mora odlučiti u roku od 30 dana od dana prijema zahtjeva.

Na odluku Komisije za transfer i status igrača-ica RS BiH strana koja se tom odlukom smatra oštećenom ima pravo uložiti zalbu Arbitražnoj komisiji RS BIH u roku 8 dana od dana prijema odluke, uz uplatu takse u iznosu od 800,00 KM.

Odluka Arbitražne komisije je konačna. Na nju se može podnjeti zahtjev za zaštitu zakonitosti Upravnom odboru RS BiH.

***Član 52.***

Ako su igrač-ica i Klub zaključili građanski ugovor,i isti je zaveden u evidenciju RS BIH ima istu pravnu snagu kao svaki drugi ugovor.

Tako sklopljeni građanski ugovori između igrača i kluba ili neke treće strane, u djelokrugu su mjerodavnog suda i utiču na pravo transfera i nastupa u klubu članu RS BIH **kao i kod međunarodnih transfera.**

**VIII. *REGISTRACIJA IGRAČA-ICA***

***Član 53.***

Igrači-ice sa BH državljanstvom ili strani državljani koji imaju dozvole za boravak i radne dozvole u BiH mogu se registrirati kao igrači-ice pod ugovorom ili igrači-ice bez ugovora.

Strani državljani koji obavljaju prvu registraciju za igranje rukometa u BiH i još nisu registrirani za igranje rukometa u bilo kojoj zemlji članici IHF-a, imaju ista prava kao i igrači-ice - državljani BiH bez obzira na njihovu nacionalnost.

Strani državljani će se registrovati u BIH u skladu s propisima EHF-a i IHF-a (međunarodni transfer).

Igrač-ica stječe pravo igranja nakon što je završena prva registracija.

**Igrač-ica se može registrovati samo dva puta u tekućoj sezoni takmičenja.**

***Član 54.***

Registraciju igrača-ica vrši Komisija za transfer i status igrača-ica Rukometnog saveza Bosne i Hercegovine.

***Član 55.***

Pripadnici kluba su, na osnovu:

* igrači / igračice,
* službena lica,
* trener i
* drugi

***Član 56.***

Igrač-ica može biti registriran samo za jedan klub u RS BiH, osim u primjeru ustupanja igrača – ica .

Članstvo u rukometnom klubu se bazira na osnovu zadnje pravno valjane registracije igrača – ica.

***Član 57.***

Komisija za transfer i status igrača RS BiH je dužna da vodi registracije/transfere ažurno i odgovorno u propisanim rokovima.

***Član 58.***

Registracija/transfer igrača-ica se vrši na osnovu pismenog zahtjeva kluba za registraciju i Obrazca broj 3 (prva registracija), koji dostavlja klub koji registuje igrača-icu u svoje članstvo.

Zahtjevi za registraciju igrača-ica se podnose Komisija za transfer i status igrača RS BiH.

***Član 59.***

Za igrača-ice koji se prvi put registruje klub dostavlja sljedeću dokumentu, na osnovu **Obrasca broj 3**:

1 Svojeručno potpisan zahtjev za registraciju igrača-ice, za igrače do 18 godina starosti mora prijavu potpisati i njegov zakonski zastupnik (roditelj ili staratelj),

2 izvod iz matične knjige rođenih - original,

3 fotografiju od 3 cm x 4 cm ( ne stariju od 30 dana)

4 Pismenu potvrdu nacionalne federacije zemlje iz koje je igrač-ica dolazi o ne – registraciji, ako je registrovan na osnovu prve alineje člana 54.

***Član 60.***

Za pripadnika kluba koji prelazi **iz kluba u klub** ( **Obrazac broj 5** ) unutar Saveza, klub koji ga želi upisati mora priložiti,

**a) igrači-ice bez ugovora**

1. Obrazac broj **5**, sa igračevim potpisom prijavu za registraciju za igrača-icu koji/a je mlađi od 18 godina mora potpisati i njegov zakonski zastupnik,

2. ispisnicu Kluba iz koje dolazi,

3. fotografiju od 3 cm x 4 cm, ( ne stariju od 30 dana)

4. potvrdu o predhodnom plaćanju naknade ili izjavu kluba kojom se klub odriče prava na naknadu

5. Dokaz o radnoj dozvoli u Bosni i Hercegovini

**b) za igrače-ice sa ugovorom** Potrebno je, pored gore navedenih dokumenata od 1 do 5 alineja dostaviti sljedeće dokumente:  
 6. izjavu o postojanju ugovornog odnosa, potpisan od strane klubova i igrača-ica ( Obrazac broj 4. koji ispunjava klub )

7. sporazum o odgađanju isplate odštete ili naknade u skladu s ovimPravilnikom ili potrebe plaćanja ugovorno dogovorene odštete ili obeštećenja u skladu sa ovim pravilnikom.

Za prelazak igrača-ice iz kluba u klub, klub u koji igrač-ica dolazi, obvezan je na ime takse/upisa u registar izvršiti uplatu na račun RS BiH u iznosu od **200,00 KM (plus troškovi registracije I licenciranja).**

***Član 61.***

Odluku o registraciji igrača-ice, koji prelazi u drugi klub, donosi na osnovu ovog pravilnika u roku **15**  dana od dana prijema prijave Komisija za transfer i status igrača RS BiH .

O radu Komisije za status I transfer igrača BiH u vezi postupaka o prelazima igrača-ica se obavezno vodi zapisnik.

Zapisnik se izdaje:

-Klubu,

-Arhivi.

Odluka o registraciji/transferu se piše na propisanom formularu i izdaje se:

-Klub za koje je igrač-ica registrovan;

-Klub u kojem je igraču-ici prestalo članstvo;

Snagu Odluke o registraciji/trensferu igrača-ica može imati i ZapisnikKomisije za status i transfer igrača**.**

***Član 62.***

Ukoliko prijava za registraciju/transfer nije potpuna, kancelarija RS BiH odredi 8 dnevni rok za dopunu originalne dokumentacije.

U koliko u tom roku podnosilac zahtjeva za registraciju/transfer ne dopuni manjkavost dokumentacije, zahtjev za registraciju se odbija, te se smatra da zahtjev nije ni podnijet.

***Član 63.***

Igrač-ica, koji potpiše pristupnu izjavu za dva kluba, registruje se na osnovu prvo potpisane izjave.

Igrač-ica, koji potpiše ugovor sa dva kluba registruje se na osnovu prvo potpisanog ugovora.

U primjeru dvije potpisane pristupne izjave ili dva podpisana ugovora, razmatra se **prvo prispjeli dokument** na adresu RS BiH.

Ako je igrač-ica za jedan klub potpisao pristupnu izjavu a sa drugim ugovor, registruje se za klub sa kojim je potpisao ugovor.

Protiv igrača-ice koji je potpisao dvije prijave za registraciju/transfer, odnosno dva ugovora provodi se disciplinski postupak.

***Član 64.***

Igrači-ice mogu preći iz jednog kluba u drugi klub i registrirati se za novi klub **od 10.07.** (početak prijelaznog roka – mjesec juli) sve do 28.2. (završetak prelaznog roka – zadnji dan u mjesecu februaru) u tekućoj sezoni takmičenja.

***Član 65.***

Protiv pripadnika kluba, kluba i odgovornih službenih lica u klubu, koji je/su priložio lažne i netočne podatke, u cilju obmanjivanja rada Komisije za transfer i status igrača RS BiH, obavezno se provodi disciplinski postupak u skladu sa odredbama Disciplinskog pavilnika.

***Član 66.***

Oblik **i** sadržaj članske karte propisuje Upravni odbor RS BIH ili odlučuje o uvođenju elektronske članske karte.

***Član 67.***

Kancelarija Rukometnog savez BiH ima obavezu, u roku **od osam ( 8 ) dana** računajući od dana prijema pismenog zahtjeva, izdati duplikat članske izkaznice u slučaju da se ista izgubi, ošteti ili postane neupotrebljiva.

Duplikat članske izkaznice iz stava 1. ovog člana izdaje se na pisani zahtjev kluba, uz potvrdu o **uplati 10,00 KM** na žiro račun Saveza, radi upisa u registar pripadnika klubova. Osim u slučaju uvođenja elektronske članske karte.

**IX. *PRELAZ IGRAČA-ICA IZ KLUBA U KLUB***

***Član 68.***

Zahtjev za prelazak ( ispisnicu ) iz kluba u klub prilaže igrač-ica. (Zahtjev za ispisnicu se upućuje klubu iz koga igrač-ica želi da ode)

Zahtjevu za ispisnicu mora priložiti priloge u skladu sa članom 72. ovog Pravilnika i adresu kluba u kojeg prelazi, zbog izračuna pogodbeno dogovorene odštete ili naknade i dostava računa za plaćanje pogodbeno dogovorene odštete ili nadoknade.

Zahtjev za ispisnicu se pošalje preporučenom poštom ili uruči lično s potpisom.

***Član 69.***

**Klub mora u roku 8 dana pismeno odgovoriti na zahtjev za ispisnicu**. U odgovoru mora navesti visinu pogodbeno dogovorene odštete ili naknade i predložiti račun na kojeg je potrebno uplatiti ugovorom dogovorenu odštetu ili naknadu ili navesti eventualne prepreke za izdavanje ispisnice.

U primjeru da **nema obaveza** za plaćanjem ugovorom dogovorene odštete ili naknade mora klub izdati ispisnicu u roku iz prve alineje ovog člana.

***Član 70.***

Igrač-ica može odustati od zahtjeva za izdavanje ispisnice prije nego je ta izdana.

***Član 71.***

KLub je dužan izdati ispisnicu, ukoliko je ispunjen jedan od sljedećih uslova:

**a) za neprofesionalne igrače-ice**

- ako su roditelji maloljetnog igrača-ice promijenili mjesto stalnog boravka

- ako je igrač-ica promijenio mjesto stalnog boravka zbog zaposlenja za neodređeno vrijeme ili školovanja,

- ako klub ne želi sa igračem potpisati prvi ugovor.

U primjeru prve i druge alineje klub ne mora izdati ispisnicu, ako promjena mjesta boravka ili zaposlenja ne otežava životne uslova.

**b) za profesionalne igrače-ice**

- ako im je ugovor istekao ili je bio sporazumno prekinut ili nije izvršena ugovorom dogovorena odšteta ili kompenzacija za edukaciju,

- ako igrač dobije pravo prelaza zbog neispunjenih obaveza kluba po ugovoru.

***Član 72.***

Klub izdaje ispisnicu na propisanom formularu ( Obrazac broj 6 ), koji sadrži sljedeće podatke:

* Redni broj,
* Datum,
* Prezime i ime igrača-ice,
* Dan,mjesec i godina rođenja,
* Broj registracije,
* Pravo nastupa,
* Broj licence,
* Datum zadnjeg nastupa na prvenstvenoj ili kup utakmici,
* Podatke o suspenziji, odnosno kazni i naziv organa koji je izrekao suspenziju ili kaznu,

Visinu ugovorno dogovorene odštete ili naknade i izjavu da je ugovorno dogovorena odšteta ili naknada isplaćena odnosno ugovor sa kojim je dogovoren način plaćanja ugovorno dogovorene odštete ili naknade.

***Član 73.***

Ako klub u roku iz člana 72. igraču-ici odbije izdati pisanu ispisnicu, igrač-ica može u roku od 8 dana od dana primitka negativnog odgovora na zahtjev za ispisnicu, žalbu na ne izdavanje ispisnice uputiti Komisiji za status I transfer igrača RS BiH.

Ako klub ne odgovori na zahtjev igrača, igrač može u roku od 8 dana nakon isteka roka podnijeti zahtjev Komisiji za transfer i status igrača RS BiH da odluči po njegovom zahtjevu.

Zahtjev za odluku Komisiji za transfer i status igrača RS BiH iz prvog ili drugog stavka ovoga člana šalje se preporučenom poštom.

Uz zahtjev za odluku Komisije za transfer i status igrača RS BiH moraju biti priloženi sljedeći dokumenti:

• primjerak prijave/zahtjeva za ispisnicu,

• Potvrda o preporučenoj pošti za izdavanje ispisnice,

• pismenu obavijest kluba da ne izdaje ispisnicu,

-druge dokumente kojima dokazuje pravo na ispisnicu, a u skladu sa propisima IHF i EHF

***Član 74.***

Komisija za transfer i status igrača RS BiH odlučuje o zahtjevu (ili žalbi na neizdavanje ispisnice) iz prethodnog članka u najkraćem mogućem roku, ali najkasnije u roku od 15 dana od prijema dokumentacije.

Na temelju ispisnice ili pozitivne odluke Komisije za transfer i status igrača RS BiH, registracijsko tijelo registruje igrača za novi klub.

Ako klub ne odgovori na zahtjev igrača-ice za izdavanje ispisnice Komisija za statis transfer igraca može razmatrati njegov zahtjev i bez procedure iz članka 73. ovog Pravilnika.

**Član 75.**

Predlagač postupka u vezi sa zahtjevom za prelaz igrača-ice starijeg od 16 godina, koji ima ugovor, u drugi klub mora uz zahtjev uplatiti taksu u visini 300,00 KM, osim u primjeru neizvršavanja ugovornih obaveza. Potvrda o uplaćenoj taksi mora biti priložena zahtjevu Komisiji za transfer i status igrača RS BiH. Ovo treba formulirati tako da se ne dogodi

Odluka o pozitivnom odgovoru Komisije za transfer i status igrača RS BiH zamjenjuje ispisnicu.

**X. *USTUPANJE – POZAJMICA PRIPADNIKA KLUBA ( O – 9 )***

***Član 76.***

Klub može, uz pristanak, igrača-icu privremeno posuditi drugom klubu u periodu od početak prelaznog roka (10.07.) do početka takmičarske sezone. **U** tom roku se provodi postupak. Ako je igrač-ica maloljetan potrebna je suglasnost njegovog zakonskog zastupnika.

Zahtjev za registraciju posuđenog igrača-ice mora sadržavati I sporazum koji je sklopljen između igrača i dva kluba, od kojih mora biti jasno vidljivo uslovi njegovog nastupa za drugi klub (plaćanje igrača i sl).

Klub može posuditi igrače-ice drugom klubu samo do kraja natjecateljske sezone.

Posuđeni igrač-ica je registriran po ovom Pravilniku.

Posuđeni igrač za nastupe u samo određenoj starosnoj kategoriji, ima pravo nastupa za drugi klub i starosnu kategoriju, posebno označeno u članskoj knjižici.

Posuđeni igrač može nastupati u takmičarskoj sezoni samo za klub u koji je posuđen.

***Član 77.***

Ustupanje – pozajmica igrača – ice iz člana 76. ovog Pravilnika traje  **jednu ( 1 ) takmičarsku sezonu**.

Klub može registrovati i za njega **može nastupatitpet ( 5)ustupljenih igrača – ice** do kraja sezone.

***Član 78.***

Ustupljeni – pozajmljeni igrač-ica ima pravo nastupiti u jednoj takmičarskoj sezoni smo za jedan klub, osim kada klub koji je ustupio igrača želi da vrati svog pozajmljenog člana uz pismeni zahtjev.

Klub svoj zahtjev o vračanju igrača može raditi samo u vrijeme prelaznog roka.

***Član 79.***

Za pripadnika kluba koji se ustupa prema odredbama članka 76. ovog Pravilnika, klub koji ga želi upisati mora priložiti ( Obrazac broj O - 9 ) i :

* molbu za upisivanje pripadnika, sa Obrescem broj 0 - 9 – **tri primjerka**,
* ugovor između dva kluba o ustupanju pripadnika u četiri primjerka,
* jednu slike ( 3 x 3,5 cm ), (ne starije od 60 dana)
* potvrdu o uplati takse **100,00 KM** na žiro račun Saveza, u vezi upisa u registar ustupljenih igrača – ica klubova.

***Član 80.***

Sva prava i obveze u vezi odštete za prijelaz iz kluba u klub, po isteku ugovorenog roka ustupljanja, zadržava klub koji ustupa pripadnika, uključivo i vrijeme ustupanja.

**XI. *USTUPANJE – DVOJNA REGISTRACIJA ( O – 9 )***

***Član 81.***

Iznimno igrač kluba, Premijer lige, **mlađi od 21 ( dvadesetjedne ) godine** i **igračica mlađa od 20 ( dvadeset ) godina** uz sporazum dva kluba i igrača odnosno igračice, mogu biti dvojno registrovani za još jedan klub koji se takmiči u nižem rangu takmičenja.

***Član 82.***

Igrač-ica sa dvojnom registracijom ima pravo nastupa za oba kluba u jednoj takmičarskoj sezoni, iznimno od člana 56 .

***Član 84.***

Dvojna registracija **važi samo za jednu takmičarsku sezonu**, a igrač-ica se može dvojno registrirati **samo od početka prelaznog roka (10.07.- juli) do početka takmičarske sezone.**

Nakon isteka roka na koji je izvršena dvojna registracija, igrač-ica ima pravo nastupati samo za matični klub bez ponovne registracije.

***Član 84.***

Klub može registrovati i za njega mogu nastupati **najviše 5 ( pet ) igrača – ice** sa dvojnom registracijom.

***Član 85.***

Igrač-ice koji ima dvojnu registraciju **u takmičenju mlađih kategorija i KUP takmičenju** može nastupati **samo za klub u kojem ima osnovnu registraciju**.

***Član 86.***

Igrač-ice koji ima dvojnu registraciju, a bude kažnjen od organa koji rukovodi takmičenjem **nema pravo natupa niti za jedan klub za vrijeme dok mu teče kazna**.

***Član 87.***

Za sprovođenje dvojne registracije zaključuje se sporazum između kluba i igrača-ice u kojem se utvrđuju sva prava i obaveze između kluba i igrača - Obrazac broj 9.

Sporazum o dvojnoj registraciji može biti raskinut uz saglasnost učesnika u sporazumu.

**XII. *IGRANJE STRANIH DRŽAVLJANA***

***Član 88.***

***Zahtjev za transfer stranog igrača se podnosi kancelariji RS BiH.***

Strani igrač je onaj koji u vrijeme ulaganja zahtjeva za registraciju nema državljanstva BiH.

***Član 89.***

Svaki klub može imati registrovano neograničen broj stranih igrača.

***Član 90.***

Strani igrači mogu nastupati samo za onaj klub za koji im je izdata radna dozvola kod nadležnog državnog organa u periodu važenja.

***Član 91.***

Kancelarija RS BiH vodi registar stranih igrača u BiH, klub mora priložiti **Obrazac broj 7** i **Obrazac broj 10**.

***Član 92.***

Zahtjev za registraciju stranog igrača mora sadržati ( **Obrazac broj 7** ):

* Prezime i ime,
* Datum rođenja,
* državljanstvo,
* kopiju pasoša,
* certifikat,
* ime kluba za koje će nastupati,
* fotografiju,
* potvrdu o uloženoj molbi za izdavanje radne dozvole Bosne i Hercegovine za zapošljavanje za strane državljane i
* **potvrda o uloženoj molbi za izdavanje dozvole boravka u Bosni I Hercegovini**
* priložiti uplatu takse u iznosu od **150,00 KM**.

Zahtjev za dobivanje certifikata mora klub uložiti RS BiH. Registraciju stranih državljana vrši Komisija za status I transfer igrača tokom cijelog prelaznog roka.

***Član 93.***

Za svakog stranog igrača ili igračicu koji se registruju. bez obzira na status, mora klub nakon dobijanja certifikata, uplatiti na račun RS BiH:

za strane igrače – 5**00,00 KM**,

za strane igračice – 5**00,00 KM**.

Ova sredstva se uplaćuju u fond za mlađe reprezentativne selekcije.

*Kada profesionalni igrač-ica, koji/a ima važeći Ugovor sa klubom, potpiše ugovor sa novim klubom, njegov/a bivši klub ima pravo da potražuje kompenzaciju za transfer.*

**XIII .ZAŠTITA PRAVA**

***Član 94.***

Na registraciju igrača-ice se može uložiti pismena žalba. Žalbu mogu uložiti svi klubovi i dotični igrač-ica. Rok za žalbu na registraciju je 8 dana od dana kad je registracija objavljena u zapisniku kancelarije RSBiH.

***Član 95.***

Žalba se podnosi Komisiji za status I transfer igrača.

Komisija RS BiH je dužna odmah po prijemu žalbe, obavijestiti klub u kojem nastupaju, klub iz kojeg igrač –ica dolazi i klub kojemu sporni igrač-ica pristupa.

***Član 96.***

Komisija RS BiH mora početi postupak o žalbi u roku 8 dana od prijema žalbe i odlučiti o žalbi najkasnije 15 dana od prijema. U koliko kancelarija RS BiH u roku 15 dana od prijema ne odluči o žalbi je disciplinki odgovorna.

***Član 97.***

Žalba se može uložiti:

* ako je igrač-ica registrovan nepravilnim tumačenjem registracionog kog pravilnika,
* ako je igrač-ica registrova za dva ili više klubova,
* ako se je igrač-ica istovremeno prijavio za registraciju za dva ili više klubova,
* ako su pri registraciji bili predloženi neistiniti podatci ili neistiniti dokumenti,
* ako je igrač-ica prisiljen na potpis ugovora ili pristupne izjave klubu ili je bio zaveden,
* i ostalih dokazanih razloga.

Žalbi je potrebno predložiti potrebne dokaze.

Za nepravilnu registraciju se provodi se disciplinski postupak protiv igrača-ice, kluba, ovlaštenog predstavnika kluba i drugih osoba koje su omogućile nepravilnu registraciju.

O poništenju registracije odlučuje Komisija za status I transfer igrača..

Kad se na osnovu žalbe dokaže nepravilna registracija ponište se sve utakmice u kojim je nastupio nepravilno registrirani igrač-ica. Utakmice se registriraju rezultatom 10 : 0 u korist protivnika, u koliko taj nije postigao bolji rezultat, bez obzira na to da su utakmice već bile registrovane.

**XIV.VOĐENJE REGISTARA**

***Član 98.***

Kancelarija RS BiH vodi registar klubova i registar igrača-ica kao i ovlaštenih predstavnika kluba.

***Član 99.***

Registar igrača-ica i klubova se vodi u centralnom informacijskom sistemu RS BiH i dostupan je za javnost.

***Član 100.***

Sljedeće informacije prikupljaju se za svaki rukometni klub u Registru klubova:

- službeni naziv rukometnog kluba,

- registarski broj rukometnog kluba,

- sjedište rukometnog kluba,

- kontakt podatke rukometnog kluba,

- transakcijski račun rukometnog kluba,

- ime i prezime zakonskog zastupnika,

-datum registracije rukometnog kluba i

- datum posljednje promjene registra.

Sljedeće informacije se prikupljaju u Registru igrača:

• registracijski broj,

• prezime i ime igrača,

• datum rođenja,

• naziv kluba,

• datum registracije ili upisa u registar,

• datum prava nastupa,

• naziv kluba iz kojeg dolazi igrač,

• posljednji nastup za klub,

• datum izricanja i isteka kazne,

• datum brisanja iz registra.

***Član 101.***

Registar je javni dokument. Organ koji vodi registar je dužan omogućiti pristup u registar igračima, ovlaštenim predstavnicima kluba i organima RS BiH.

**XV.*NADOKNADE***

**Član 102.**

Svaki klub iz kojeg igrač-ica pređe u neki drugi klub u sezoni u kojoj igrač ima od 16 do 23 godine (u nacionalnom prvenstvu), ima pravo na naknadu za materijalne i financijske resurse za obuku i edukaciju igrača u skladu s odredbama ovog Pravilnika i to za svaku sezonu takmičenja, za koje je igrač bio registrovan za ovaj klub i u kojoj je ostvario najmanje 3 nastupa u takmičenjima RS BiH (Zahtjev i dokaze dostavlja klub koji ostvaruje pravo na naknadu, najkasnije u roku od 7 dana od dana prijema zahtjeva za ispisnicu igrača-ice).

Igrač može prijeći u novi klub bez naknade ako je od posljednje odigrane službene utakmice proteklo najmanje 2 godine (prelazak u novi klub samo za vrijeme trajanja prelaznog roka).

U slučaju prestanka postojanja kluba naknada se uplaćuje na račun RS BiH ako statutom ili aktom o prestanku rada kluba nije drugačije određeno.

Maksimalan iznos naknade za edukaciju igrača sa ugovorom starosti 16-23 godine koji je igrač-ica iz Premijer lige iznosi 70 % od visine naknade za edukaciju koju je propisao EHF po sezoni za klupska takmičenja. Za igrača-icu iz nižeg ranga takmičenja nakanada iznosi 30% od naknade koja se obračunava za igrače-ice Premijer lige.

Ako klub iz koga igrač-ica odlazi u drugi klub ne zatraži naknadu za materijalne i finansijske resurse za obuku i edukaciju u roku od 7 dana od datuma prijema zahtjeva za ispisnicu igrača-ice, Komisija za transfer i status igrača RS BiH istu neće obračunavati.

Klub sa kojim je igrač imao ugovor prije transfera (uključujući ugovor o stipendiranju I sportskom usavršavanju) imaju pravo na traženje kompenzacije.

Maksimalan iznos kompenzacije za igrača reprezentativne selekcije BiH po sezoni je 1000 KM za reprezentativna takmičenja. Nacionalna federacija ima pravo da traži naknadu nakon dostavljanja dokaza u vidu zapisnika kojim dokazuje da je predmetni igrač najmanje jednom bio uvršten u zapisnik službene reprezentativne utakmice (ne prijateljske!) u predmetnoj sezoni.

Zahtjev se dostavlja klubu u koji prelazi, a preko Kancelarije RS BiH. Uz zahtjev se dostavljaju dokumenti kojima se dokazuje da klub ima pravo na traženje naknade.

Za igrače koji nisu pod ugovorom naknada se potražuje do 23. godine starosti igrača (u nacionalnom takmičenju).

**XVI.*PRAVO PRIJELAZA IGRAČA – MEĐUNARODNI TRANSFERI***

***Član 103.***

Obestećenje za prelaz igrača-ice iz kluba člana RS BIH u klub drugog nacionalnog saveza određuje se ugovorom između igrača-ice i kluba.

Ako ne postoji odredba u ugovoru o tačnoj novčanoj visini obeštećenja za prelaz igrača-ice u klub drugog nacionalnog saveza nakon isteka ugovora, obeštećenje se ne može tražiti.

Svaki klub iz kojeg igrač-ica pređe u neki drugi klub u sezoni u kojoj igrač ima od 16 do 23 godine (u međunarodnom transferu), ima pravo na naknadu za materijalne i financijske resurse za obuku i edukaciju igrača u skladu s odredbama EHF I IHF propisa

***Član 104.***

Igrač-ica može dobiti dopuštenje za igranje u klubu drugog nacionalnog saveza odnosno izdat će mu se međunarodni transfer certifikat:

- ako ima ispisnicu kluba čiji je član bio/bila,

- ako je plaćena taksa po propisu IHF-a odnosno EHF-a

- ako je plaćena taksa na račun RSBIH prema Pravilniku EHF – a ili IHF – a.

***Član 105.***

Transfer certifikat igraču-ici koji/a nakon ispunjene potrebne procedure za odlazak u klub drugog nacionalnog saveza, bit će izdat u propisanoj formi u roku od 30 dana računajući od dana prijema zahtjeva, a shodno propisima IHF i EHF.

***Član 106.***

Sve pojedinosti vezane za transfere igrača-ica, u kao i iz Rukometnog saveza Bosne i Hercegovine su regulisana Pravilnikom o trnasferu igrača i propisima EHF I IHF asocijacije.

**XVII.*ZAVRŠNE ODREDBE***

***Član 107.***

Izmjene i dopune Registracionog pravilnika/Pravilnika o transferu se donose na način i po postupku propisanom za njegovo donošenje.

***Član 108.***

Odredbe Registracionog pravilnika/Pravilnika o transferu tumači Upravni odbor Rukometnog Saveza BiH.

***Član 109.***

Registracioni pravilnik/Pravilnik o transferu stupa na snagu danom donošenja, a njegovim donošenjem prestaje važiti Registracioni pravilnik koji je bio na snazi.

U Sarajevu,dana 15.07.2021. godine

|  |  |  |
| --- | --- | --- |
| **POTPREDSJEDNIK RSBIH** | **PREDSJEDNIK RSBIH** | **DOPREDSJEDNIK RSBIH** |
| Mensur Sinanović | Marinko Umičević | Slobodan Zadro |

M.P.